# Sak 9 – Behandle handlingsplan etter forslag fra styret

# Handlingsplan for styret 2018

## **satsing på utvikling. sOSIAL KLUBB.**

### kortsiktig og Langsiktig Satsing på Styrking av instruktørgrupper

Styret har i 2017 etter søknad bevilget midler til utvikling av instruktørgruppene. Dette har allerede generert aktivitet i Boogie, SL og WCS, og vi har fått veldig positive tilbakemeldinger om tiltaket generelt. De gruppene som allerede har gjennomført prosjektet var veldig fornøyde og det ser ut til at grenene er interessert i at vi skal fortsette med dette.

Samtidig er det en del utskifting i instruktørstabene, slik at behovet for utdanning av nye instruktører er økende.

Dette teamet ser derfor for seg at instruktørutvikling skal være hovedsatsingsområde for Styret 2018.

I år har vi fått med oss veteranen Jan-Roger Røys, som har drevet instruktørutvikling i lang tid, og flere andre av oss har en særlig interesse innen dette. Vi har dermed kombinasjonen med både motivasjon og kompetanse til å få utviklet gode hjelpeverktøy som grenene kan bruke etter behov.

Klubbens økonomi er også i en helt annen situasjon enn i 2016. Vi har fått inn mye mer i medlemskontingenter enn året før, og vi har mottatt midler fra Bergen Kommune, der deler av disse er ment til faglig utvikling. På denne bakgrunn håper vi å kunne utvide potten med Utviklingsmidler for 2018 fra NOK40.000 til NOK80.000 per år (dvs. fra NOK10.000 per gren, til NOK20.000 per gren.) Dette avhenger selvsagt av en god søknad fra grenen.

### Sosial klubb

Det vil være en prioritet å videreføre «bli-kjent-festene» og ballet, da disse har vist seg å være veldig populære blant medlemmene. De er også gode arenaer for å få brukt det vi lærer i ukedagene i en sosial setting, samt bidrar til at folk blir kjent på tvers av grenene og får se og prøve de andre dansetypene. Vi ser at flere og flere nå danser i flere grener, og er åpne for å ha det moro med å prøve nye ting, og vi stiller oss veldig positive til denne utviklingen!

Det er også vårt mål å kunne støtte de enkeltpersonene som ukentlig ofrer mye for klubben for å arrangere fester, sosialdans og på andre måter bidrar til å skape et godt sosialt miljø i klubben. Vi ønsker å ta godt vare på våre ildsjeler!

På sikt håper vi å kunne gjenoppta tradisjonen med hyttetur, men dette vil også kreve et sterkt ArrKom og mer engasjement fra medlemmene. Dette håper vi å kunne bidra til, jf. punkt under.

### Styrket engasjement i felles aktiviteter

Vi har konkrete planer om å sette i gang tiltak for å gjøre det lettere for alle medlemmer å bli med og engasjere seg i driften av BSI Dans. Helt konkret ønsker vi at flere deltar i ArrKom, Info og Sport. Deltakelse i undergruppene er en kjempefin plass å lære grunnleggende ting om hvordan organisasjoner fungerer, få noe spennende på CVen, samt en flott plass å skaffe seg nye venner! Vi håper å kunne vise flere av våre medlemmer at det er både givende, gøy og kjempesosialt å være med på å drive BSI Dans!

### Styrking av grenansvarliges rolle i organisasjonen

For å bedre forankre styrets avgjørelser i grenene, er det ønskelig at kommunikasjonen mellom styret og de grenansvarlige er god, og at de opplever at deres ønsker og forespørsler får god behandling i styret. Det er derfor et stående forslag fra dette teamet om at grenansvarlige får delta på styremøter, samt at det vurderes for fremtiden hvorvidt disse burde ha en formell rolle som «styremedlem».

### FORTSETTE Å JOBBE MED Å holde god økonomi i BSI Dans

1. Opprettholde god rekruttering.

2. Opprettholde nåværende nivå på tilskudd i forbindelse med lokaleleie ved Bergen Kommune

3. Fortsette arbeidet med å få tilskudd til utviklingsprosjekter fra Danseforbundet

4. Utvide søknadsnettet for generelle tilskudd

## **vedtekter og vitebøker**

* Fortsette å jobbe med vedtektene, slik at disse best gjenspeiler den faktiske arbeidsflyten, samt gir et godt grunnlag for klubbens organisasjon.
* Fortsette med utviklingen av vitebøkene, slik at god arbeidsflyt i styret blir opprettholdt når styret skiftes ut.

## **Andre saker**